smcproject/ml-wiki-sentences huggingface dataset:
ഭക്ഷണപദാർത്ഥങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കാളിയാർ പുഴ
മുവാറ്റുപുഴയാറിന്റെ ഒരു പോഷകനദിയാണ് കാളിയാർ .
മൂവാറ്റുപുഴയിലാണ് മൂവാറ്റുപുഴയാറിന്റെ മറ്റ് പോഷകനദികളായ കോതയാർ (കോതമംഗലം ആർ), തൊടുപുഴയാർ ‍ എന്നിവ കാളിയാറുമായി സംഗമിക്കുന്നത്.
വിനോദസഞ്ചാരകേന്ദ്രമായ തൊമ്മൻകുത്ത് ഈ പുഴയിലാണ്.
എറണാകുളം ജില്ലയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കാളിയൂർ
കാളിയൂർ കാസറഗോഡ് താലൂക്കിലെ ഒരു വില്ലേജ് ആണ്.
പ്രാദേശികറോഡുകൾ ദേശീയപാത 66 മായി ബന്ധിപ്പിച്ചിരിക്കുന്നു.
ഇതുവഴി വടക്ക് മംഗളൂർ , തെക്ക് കോഴിക്കോട് അല്ലെങ്കിൽ കേരളത്തിന്റെ മറ്റു ഭാഗങ്ങൾ എന്നിവിടങ്ങളിലേയ്ക്കു പോകാൻ പ്രയാസമില്ല..
അടുത്ത റെയിൽവേ സ്റ്റേഷൻ മംഗളൂർ പാലക്കാട് പാതയിലുള്ള മഞ്ചേശ്വരം ആകുന്നു.
അടുത്ത വിമാനത്താവളം മാംഗളൂറിൽ ആണ്.
ഭാഷകൾ
ഈ സ്ഥലം ബഹുഭാഷാപ്രദേശമാണ്.
ഇവിടത്തെ ജനങ്ങൾ മലയാളം , കന്നഡ , തുളു , ബ്യാരി കൊങ്കണി തുടങ്ങിയ ഭാഷകൾ സംസാരിക്കുന്നു.
ഇവിടെ ജോലിക്കായി വന്ന അന്യസംസ്ഥാനക്കാർ ഹിന്ദി , തമിഴ് എന്നിവ സംസാരിക്കുന്നു.
ഭരണരീതി
ഈ വില്ലേജ് മഞ്ചേശ്വരം അസംബ്ലി നിയോജകമണ്ഡലത്തിൻകീഴിലാണ്.
കാസറഗോഡ് ലോകസഭാ നിയോജകമണ്ഡലത്തിൻകീഴിലാണ്.
കാളിയൻ
കാളിയൻ Kaliya ( IAST : Kāliyā , Devanagari : कालिया ),അഷ്ടനാഗങ്ങളിൽ ഉൾപ്പെട്ട യമുനനദിയിൽ ജീവിച്ചിരുന്ന ഉഗ്രവിഷമുള്ള നാഗമാണ് കാളിയൻ.
താൻ താമസിച്ചിരുന്ന യമുന നദിയെ വിഷമയമാക്കുകയും, പിന്നീട് ഭഗവാൻ കൃഷ്ണൻ തലയിൽ ചവിട്ടി നൃത്തം ചവിട്ടുകയും അങ്ങനെ തന്റെ അഹങ്കാരം ശമിച്ച് യമുനാനദി വിട്ടു പോവുകയും ചെയ്ത നാഗമാണ്.
ഇതിനെ കറിച്ച് ഭാഗവത പുരാണത്തില് പരാമർശിക്കുന്നുണ്ട്.
ബ്രഹ്‌മാവിന്റെ പൗത്രനും മരീചിയുടെ പുത്രനുമായ കശ്യപന് കദ്രു എന്ന ഭാര്യയിൽ കാളിയൻ ജനിച്ചു.
(മഹാഭാരതം ആദിപർവ്വം 35 ആം അദ്ധ്യായം)കാളിയന് ആയിരം തലകൾ ഉണ്ടായിരുന്നതായി ഭാഗവതം ദശമസ്കന്ധത്തിൽ കാണുന്നു.
കാളിയൻ കാളിന്ദിയിൽ വന്നത്
വിനതയും കദ്രുവും കശ്യപന്റെ ഭാര്യമാരായിരുന്നു.
വിനതയ്ക്ക് ഗരുഡനും കദ്രുവിന് നാഗങ്ങളും ജനിച്ചു.
വിനത ഒരു പന്തയത്തിൽ കദ്രുവിനോട് തോൽക്കുകയും കദ്രുവിന്റെ ദാസി ആയി തീരുകയും ചെയ്തു.
ഗരുഡൻ ദേവ ലോകത്ത് നിന്ന് അമൃത് കൊണ്ടുവന്ന് നാഗങ്ങൾക്ക് കൊടുത്ത് അമ്മയുടെ ദാസ്യമൊഴിച്ചു.
എങ്കിലും അന്ന് മുതൽ ഗരുഡനും നാഗങ്ങളും പരസ്പര വിരോധികൾ ആയി തീർന്നു.
ഗരുഡൻ സൗകര്യം കിട്ടുമ്പഴൊക്കെ നാഗങ്ങളെ കൊത്തി തിന്നുന്നവാൻ തുടങ്ങി.
നാഗങ്ങൾക്ക് സ്വൈര്യം ഇല്ലാതായി.
അഷ്ടമിയിലും ചതുർദശിയിലും കറുത്ത വാവിലും വെളുത്ത വാവിലും തങ്ങൾക്ക് കിട്ടുന്ന ബലിയിലെ ഹവിസ്സ്  ഗരുഡന് കൊടുക്കാമെന്ന് നാഗങ്ങൾ സമ്മതിച്ചു.
ഗരുഡനും സംതൃപ്തനായി.
പക്ഷെ, കാളിയൻ മാത്രം ഈ ഉടമ്പടിക്ക് വഴങ്ങിയില്ല.
മാത്രമല്ല അവൻ ഗരുഡനെ കളിയാക്കുകയും അപഹസിക്കുകയും ചെയ്തു.
ഗരുഡന്റെ ആക്രമണം കൊണ്ട് കാളിയനും കുടുംബാംഗങ്ങളും വളരെ കഷ്ടപ്പെട്ടു.
അവർ അതിനു ശേഷം ഗരുഡനെ ഭയപ്പെട്ട് കാളിന്ദി നദിയുടെ ഒരു പ്രത്യേക സ്ഥാനത്ത് വന്നു താമസം തുടങ്ങി.
സൗരഭി മുനിയുടെ ശാപം (ഗരുഡൻ കാളിന്ദി നദിയിൽ വന്നാൽ തലപൊട്ടി ചാകും എന്ന ശാപം) ഉള്ളത് കൊണ്ട് കാളിന്ദിയിൽ ഗരുഡൻ പ്രവേശിക്കാതെയായി.
കാളിയ മർദ്ദനം c. 1880.
കാളിയ മർദ്ദനം
കാളിയന്റെ വിഷം ഏറ്റു പരിസരങ്ങളിലെ വൃക്ഷലതാദികൾ കരിഞ്ഞുണങ്ങി.
ജലം വിഷ സങ്കലിതമായി.
ഒരിക്കൽ ശ്രീ കൃഷ്ണനും കൂട്ടരും  കാലി മേച്ചു കാളിന്ദി തീരത്തു വന്നു.
കന്നുകാലികളും ഗോപഗണങ്ങളും കാളിന്ദിയിലെ ജലം കുടിച്ച് മരിച്ചു വീണു.
ശ്രീ കൃഷ്ണൻ നദീ തീരത്തു നിന്ന ഒരു കടമ്പു മരത്തിൽ കയറി നദിയിലേക്ക് കുതിച്ച് ചാടി.
ക്രുദ്ധനായി പാഞ്ഞ് വന്ന കാളിയന്റെ തലകളിൽ കയറി നിന്ന് ശ്രീ കൃഷ്ണൻ നൃത്തം ചെയ്തു.
കാളിയൻ രക്തം ഛർദ്ദിക്കുകയും ശ്രീ കൃഷ്ണനെ വണങ്ങുകയും ചെയ്തു.
കാലിയന്റെ ഭാര്യമാരും കുട്ടികളും എല്ലാം വന്നു ശ്രീ കൃഷ്ണനെ സ്തുതിച്ചു.
ശ്രീ കൃഷ്ണൻ അവരെ എല്ലാം രമണക ദ്വീപിലേക്ക് പറഞ്ഞയച്ചു.
ശ്രീ കൃഷ്ണന്റെ പാദമുദ്ര ശിരസ്സിൽ കണ്ടാൽ ഗരുഡൻ കാളിയനെ ഉപദ്രവിക്കില്ല എന്ന ഉറപ്പും കൊടുത്തു.
അതനുസരിച്ച് കാളിയനും കുടുംബവും   രമണക ദ്വീപിൽ താമസം തുടങ്ങി.
ഭാഗവതം ദശമസ്കന്ധം
2.
മഹാഭാരതം ആദിപർവ്വം മറ്റ് ലിങ്കുകൾ Bhagavata Purana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Bhagavata Purana, Canto Ten, Chapter 16 Archived 2012-11-12 at the Wayback Machine .
The account of Krishna and Kaliya, as told in the Bhagavata Purana.
(Full Sanskrit text online, with translation and commentary.) ↑ Brahmavaivarta Purana Sri-Krishna Janma Khanda (Fourth Canto) Chapter 19.
Verse 15-17, English translation by Shantilal Nagar Parimal Publications Book 2 Page 159 Link: https://archive.org/details/brahma-vaivarta-purana-all-four-kandas-english-translation
കാളിയാർ റോഡ് പള്ളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ജനുവരി 2020) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
സൂഫിവര്യനായ ശൈഖ് അബ്ദുൽ റഹ്മാൻ (റ) എന്നവരുടെ അന്ത്യവിശ്രമ സ്ഥലമായ കാളിയാർ റോഡ് പള്ളി കേരളത്തിലെ പ്രമുഖ തീർത്ഥാടന കേന്ദ്രമാണ്.
ത്രിശൂർ ജില്ലയിലെ ചേലക്കര പ‍‍ഞ്ചായത്തിലാണ് പള്ളി സ്ഥിതി ചെയ്യുന്നത്.
ശൈഖ്അവർകൾ ഇറാഖിലെ ബാഗ്ദാദ് എന്ന സ്ഥലത്ത് നിന്ന് വന്നവരാണെന്ന് പറയപ്പെടുന്നു.
ദീർഘമായ യാത്രക്കിടെ ഈ സ്ഥലത്ത് വന്നു ചേരുകയും പ്രാർത്ഥനാ കർമ്മങ്ങൾക്കായി സമീപത്തുള്ള മലയുടെ താഴ്വാരം തിര‍ഞ്ഞെടുക്കുകയും ചെയ്തു.
അദ്ദേഹം ആരാധനാ കർമ്മങ്ങൾ ചെയ്തിരുന്ന പ്രദേശം തേൻവാതിൽ എന്നറിയപ്പെടുന്നു.
പള്ളിയുടെ മുറ്റത്തു നിന്നു നോക്കിയാൽ പാറയിൽ കൊത്തിവച്ച പോലുള്ള ഒരു വാതിലിൻറെ രൂപം സമീപത്തുള്ള മലമുകളിൽ ഇപ്പോഴും കാണാം.
മുസ്ലിം സൂഫി ദർഗകളിൽ പ്രമുഖ സ്ഥാനമുണ്ട് കാളിയാ റോഡ് പള്ളിക്ക്.
പള്ളിയുടെ ചരിത്രം തന്നെ മതസൗഹാർദ്ദത്തിൽ തിളങ്ങി നിൽക്കുന്നതാണ്.
പള്ളിയുടെ കീഴിൽ നിരവധി സാമൂഹ്യ ക്ഷേമ പരിപാടികൾ മതാതീതമായി നടത്തപ്പെടുന്നുണ്ട്.
കാളിയറോഡ് പള്ളി നിരവധി ആളുകൾക്ക് ആശ്രയ കേന്ദ്രമാണ്, ആത്മീയവും ഭൗതികമായ നിരവധി പ്രശ്നങ്ങൾക്ക് സർവ്വ മതസ്ഥരും ഒരു പോലെ സന്ദർശനം നടത്തുന്നു.
ഭക്തരായ ആളുകൾ തങ്ങളുടെ കാർഷികവിളകളുടെ ഒരു പങ്ക് പള്ളിയിൽ സമർപ്പിക്കുന്നു, കൂടാതെ നിലവിളക്കും എണ്ണയും തേനും ജാറം മൂടാനുള്ള പട്ടും കാണിക്കയായി നൽകുന്നുണ്ട്.
സന്താനലബ്ധിക്കായി കുഞ്ഞുങ്ങളില്ലാത്തവർ അന്നദാനം നടത്തുന്ന പതിവും ഉണ്ട്.
എണ്ണ, പച്ചരി, പൂമണ്ണ് തുടങ്ങിയവയാണ് പ്രസാദമായി നൽകുന്നത്.
ആവിർഭാവ കാലം മുതൽക്ക് നിരവധി ആളുകൾ ശമനൗഷധമായി തേനും വാങ്ങുന്നുണ്ട് മഹാൻറെ ജീവിത കാലത്തും ശേഷവും നിരവധി അത്ഭുത പ്രവർത്തിയാൽ കാളിയാർ റോഡ് മഖാം പ്രസിദ്ധമാണ്.
പള്ളിയുടെ വരുമാനങ്ങളിൽ ഏറിയ പങ്കും മറ്റ് മതസ്ഥരിൽ നിന്നും കാണിക്കയായും സംഭാവനയായും ലഭിക്കുന്നതാണ്.
‍എല്ലാ മാസത്തിലേയും ആദ്യത്തെ ഞായറാഴ്ച പകൽ നടക്കുന്ന പ്രവാചക പ്രകീർത്തന സദസ്സിൽ പങ്കെടുക്കാൻ ആയിരങ്ങളാണ് ദൂരദിക്കുകളിൽ നിന്നും പോലും എത്തുന്നത്.
ഫെബ്രുവരി മാസത്തിലാണ് പള്ളിയിലെ കാളിയാ റോഡ് ചന്ദനക്കുടം‍‍ നേർച്ച ആഘോഷിക്കുന്നത്.
പാലക്കാട് തൃശൂർ ജില്ലകളുടെ അതിർത്തി പ്രദേശത്ത് നിന്ന് നിരവധി നേർച്ചകളാണ് ഗജവീരൻമാരുടേ അകമ്പടിയോടെ പള്ളി അങ്കണത്തിൽ എത്തിച്ചേരുന്നത്.
കാളോത്ത്
മലപ്പുറം ജില്ലയിലെ കൊണ്ടോട്ടി താലൂക്കിലെ ഒരു  ഗ്രാമമാണു കാളോത്ത്.
കൊണ്ടോട്ടി നഗരത്തിൽ നിന്നും അരീക്കോട് റോഡിൽ ഏകദേശം ഒന്നര കിലോമീറ്റർ അകലത്തിലാണ് ഈ പ്രദേശം സ്ഥിതി ചെയ്യുന്നത്.
കാളോത്ത് അങ്ങാടിയിൽ നിന്ന് നൂർ മീറ്റർ അകലെ ബുഖാരി സ്ഥാപനം നിലകൊള്ളുന്നു, അവലംബം
കാളർകുഴി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഈ ലേഖനത്തെക്കുറിച്ച് കൂടുതൽ വിശദീകരണങ്ങൾ നൽകാനാഗ്രഹിക്കുന്നെങ്കിൽ ദയവായി സംവാദം താൾ കാണുക.
ലേഖനങ്ങളിൽ ഈ ഫലകം ചേർക്കുന്നവർ , ഈ താൾ വൃത്തിയാക്കാനുള്ള നിർദ്ദേശങ്ങൾ കൂടി ലേഖനത്തിന്റെ സംവാദത്താളിൽ പങ്കുവെക്കാൻ അഭ്യർത്ഥിക്കുന്നു.
കാളർകുഴി
മൂക്കന്നൂർ ഗ്രാമ പഞ്ചായത്തിലെയും തുറവൂർ ഗ്രാമപഞ്ചായത്ത് ഭാഗമായ  പ്രദേശം കാർഷികമായി മുന്നിട്ടുനിൽക്കുന്നു മൂക്കന്നൂർ തുറവൂർ ഗ്രാമ പഞ്ചായത്തുകളുടെ അതിർത്തി എന്നറിയപ്പെടുന്ന കാളർകുഴി പാലമാണ് ചാലക്കുടി ഇടതുകര കനാൽ ഒരു ഭാഗം ഈ പാലത്തിലൂടെയാണ് കടന്നുപോകുന്നത് 
ആരാധനാലയങ്ങൾ നിരവധി ഫർണിച്ചർ യൂണിറ്റുകൾ ഉള്ള ഒരു പ്രദേശമാണ് കാളർകുഴി  മാഞ്ഞാലി തോട് ന്റെ ഒരു ഭാഗമായ ആറാട്ടുപുഴ പ്രദേശത്തിലൂടെ ആണ് കടന്നു പോകുന്നത് 
ഈ പ്രദേശത്തുള്ളവർക്ക് ജലസേചനത്തിന് ഉപകാരപ്രദമാണ് ആരാധനാലയങ്ങൾ സെന്റ് ജോസഫ് കപ്പേള
കാളപ്പോര് ഇംഗ്ലീഷ് വിലാസം https://ml.wikipedia.org/wiki/Bullfighting Bullfighting , Édouard Manet , 1865–1866
സ്പെയിനിന്റെ ദേശീയ വിനോദമാണ് കാളപ്പോര് അഥവാ കോറിദ .
ടോറോമാക്കി എന്നും അറിയപ്പെടുന്നു.
മാർച്ച് മുതൽ ഒക്ടോബർ വരെയാണ് കോറിദ സീസൺ.
എ.ഡി. 711 ൽ അൽഫോൻസ് രാജാവിന്റെ കിരീടധാരണം ആഘോഷിക്കാനാണ് ആദ്യമായി ഒരു കാളപ്പോര് നടന്നതെന്ന് വിശ്വസിക്കപ്പെടുന്നു.
ഇന്ന് ഓരോ വർഷവും മൂന്നുകോടി ആസ്വാദകർക്കു മുൻപിൽ ചത്തുവീഴുന്ന കാളകളുടെ എണ്ണം 24,000 ആണ്.
മരണവുമായുള്ള ഒരു നൃത്തമാണ് കോറിദ.
ആസ്വാദകലക്ഷങ്ങൾക്കു മുൻപിൽ തന്റെ പ്രാഗല്ഭ്യവും തന്ത്രവും കഴിവും കാട്ടി കയ്യടി നേടുന്ന ആയോധന കലാകാരനാണ് പോരാളി.
മത്സരത്തിനൊടുവിൽ കാള ചത്തുവീഴുന്ന കലയാണ് കോറിദ.
പോരാളിക്ക് പരമ്പരാഗത സമ്മാനമായി കാളയുടെ കാതും വാലും സംഘാടകർ അറുത്ത് നൽകും.
ഒരുകൂട്ടം കാളകളെ അക്രമാസക്തരാക്കി തെരുവിലൂടെ ഓടിച്ചശേഷം പൊതുജനം കൊന്നു രസിക്കുന്ന രീതിയും നിലവിലുണ്ട് .
സ്റ്റേഡിയത്തിൽ നടക്കുന്ന കോറിദകളിൽ ആദ്യം രണ്ട് സഹപോരാളികൾ (പിക്ദോർ) കാളയെ മുറിവേൽപ്പിച്ച് ശൗര്യം കൂട്ടും.
പിന്നീട് അംഗവസ്ത്രങ്ങളും ആയുധങ്ങളുമായി യഥാർത്ഥ കാളപ്പോരുകാരൻ (മറ്റദോർ)എത്തുന്നു.
മറ്റദോർ പലവിധ അഭ്യാസങ്ങൾക്കു ശേഷം കാളയെ കൊന്ന് വിജയഭേരി മുഴക്കുന്നു.
നിരൂപണം
കാളയെ കുന്തം കൊണ്ട് കുത്തി ചോരയിറ്റിച്ച് കൊല്ലുന്നത് കണ്ട് രസിക്കാൻ കാടന്മാർക്ക് മാത്രമേ കഴിയുകയുള്ളൂവെന്നും ഈ പ്രാകൃത വിനോദം അവസാനിപ്പിക്കണമെന്നും അഖിലലോക ജന്തുസ്നേഹികൾ വാദിക്കുമ്പോൾ സ്പാനിഷ് സ്വത്വത്തേയും ചരിത്രത്തേയും അവഗണിക്കാനാവില്ലെന്ന് പോർസ്നേഹികൾ തർക്കിക്കുന്നു.
അവസാനദിവസം കുത്തുകൊണ്ട് ചാകാൻ വിധിയുണ്ടെങ്കിലും അതുവരെ രാജാക്കന്മാരേക്കാളും പ്രതാപത്തോടെയാണ് പോരുകാളകൾ കഴിയുന്നതെന്ന് അവർ ചൂണ്ടിക്കാട്ടുന്നു.
കോറിദ സ്പെയിനിന്റെ സംസ്കാരമാണെങ്കിലും എല്ലാ സ്പെയിൻകാരും ഇതിന്റെ ആസ്വാദകരാണ് എന്നർത്ഥമില്ല.
അവലംബം Bullfighting എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാളവണ്ടി ഇംഗ്ലീഷ് വിലാസം https://ml.wikipedia.org/wiki/Bullock_cart കാളവണ്ടിയും കാളകളും
പുരാതനകാലം മുതൽക്കേ ഉപയോഗിച്ചു വരുന്ന ഒരു വാഹനമാണ്‌ കാളവണ്ടി .
ഇതിന്റെ മുൻ ഭാഗത്തായി വാഹനം വലിച്ചു കൊണ്ടുപോകുവാനുള്ള കാളകളെ കെട്ടുവാനുള്ള സംവിധാനം ഉണ്ടായിരിക്കും.
യന്ത്രവത്കൃതവാഹനങ്ങൾ സാധാരണമാകുന്നതിനു മുമ്പു് ഇന്ത്യയിലെങ്ങും ഇത്തരം വണ്ടികൾ ധാരാളമായി കണ്ടിരുന്നു.
യാത്രചെയ്യാനും, ചന്തയിലേക്ക് സാധനങ്ങൾ കൊണ്ടു പോകുന്നതിനും മറ്റുമായി ഈ വാഹനം ഉപയോഗിക്കുന്നു.
ചില വണ്ടികൾ വലിക്കുന്നതിനായി ഒരു കാളയും ചില വണ്ടികൾക്കായി രണ്ടുകാളയേയും ഉപയോഗിക്കുന്നു.
കൂടുതലായും രണ്ട് കാളകളുള്ള വണ്ടികളാണ് കണ്ട് വരുന്നത്.
== ചരിത്രം കേരളത്തിൽ 300 വർഷം മുമ്പ് കാളവണ്ടി ഉപയോഗിച്ചിരുന്നില്ല അതിനു കാരണം കാളവണ്ടി ഓടിക്കാൻ ഉതകുന്ന റോഡുകൾ ഇല്ലാതിരുന്നതുകൊണ്ടാണ് നാട്ടുവഴികളിലൂടെയും പാഠവരമ്പുകളിലൂടെയും ഉള്ള യാത്രയ്ക്ക് പല്ലക്കുകളോ മഞ്ചലുകളോ ആണ് ഉപയോഗിച്ചിരുന്നത്.
ആധുനിക റോഡുകൾ നിലവിൽ വന്നതോടെ കാളവണ്ടി പ്രചാരത്തിലായി എന്നാൽ കാലക്രമേണ കാളവണ്ടിയുടെ ഉപയോഗം കുറഞ്ഞുകൊണ്ടിരിക്കുന്നു ഇന്നത്തെ കാളവണ്ടി ഋഗ്വേദസംസ്കാരത്തിന്റെ അവശിഷ്ടമാണ്‌.
പോത്തും കാളകളുമാണ്‌ വൈദിക കാലത്ത് ഭാരം വഹിക്കാൻ ഉപയോഗിച്ചിരുന്നത്.
നിർമ്മാണം കാളവണ്ടി
തേക്ക് , വാക തുടങ്ങിയ മരങ്ങളുടെ കാതലുകൊണ്ടാണ് കാളവണ്ടി നിർമ്മിക്കുന്നത്.
ആദ്യം കുംഭം കടഞ്ഞിട്ട് അതിന് 12 കാൽ‍ അടിക്കുന്നു.
കുംഭത്തിന്റെ നടുക്ക് ഇരുമ്പിന്റെ നാഴി ഉണ്ടാക്കും.
അത് കുംഭത്തിലേക്ക് അടിച്ചമർത്തും.
12 കാലും കുംഭം തുളച്ച് ഓരോ കാലും അടിച്ചു കേറ്റും.
ഒരു ചക്രത്തിൽ‍ 6 എണ്ണം വരും.
25 അടി നീളമുണ്ടാകും പട്ടക്ക്.
ഇത് വൃത്താകൃതിയിൽ‍ ആക്കിയശേഷം വിളക്കി ചേർക്കുന്നു.
6 കാല് കോൽ‍ നീളം തണ്ട് വരും.
3 കാലിന്റെ അടുത്ത് വണ്ടിക്കുള്ളിൽ‍ വരുന്നു.
4 തുള പട്ടക്ക് തുളക്കും.
നുകം രണ്ടര കോൽ‍‍ രണ്ടേ മുക്കാൽ‍ 3 തുള കോൽ‍ ഉണ്ടാകും.
കോൽ മരത്തിന്മേൽ‍ ചങ്ങല ഉപയോഗിച്ച് കെട്ടി മുറുക്കുന്നു .
ചിത്രശാല കാളവണ്ടികൾ മണൽ കയറ്റിപ്പോകുന്നു (2012) അവലംബം
വാഹനങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കാളവേല ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വേലയുമായി ബന്ധപ്പെട്ട് ഒരുക്കിയിരിക്കുന്ന കാളയുടെ രൂപങ്ങൾ
കന്നുപൂട്ടലിനുപയോഗിക്കുന്ന കാളയുടേയും മറ്റ് കാലികളുടേയും ഐശ്വര്യത്തിനും ഇവയ്ക്ക് രോഗം വരാതിരിക്കാനും നടത്തുന്ന ഒരു വഴിപാടാണ് കാളവേല .
കേരളത്തിലെ ഗതകാല കാർഷിക സംസ്കൃതിയുടെ ഭാഗമായ  ഒരുത്സവമാണിതും.
ആദ്യകാലങ്ങളിൽ കർഷകർ; തങ്ങളുടെ വിളകളേയും കാലികളേയും സംരക്ഷിച്ചിരുന്ന കാവിലെ ദേവിയെ സന്തോഷിപ്പിക്കാനായി കാളകളുടേയും മറ്റും രൂപം കെട്ടിയുണ്ടാക്കി കാവുകളിൽ സമർപ്പിക്കുന്ന ആചാരമായിട്ടാണ് ഇത് തുടങ്ങിയതെന്ന് കരുതപ്പെടുന്നു.
ഈ ആചാരം കാലാന്തരത്തിൽ രൂപഭേദങ്ങൾ വന്ന് എന്നു കാണുന്ന രീതിയിലെ കാളവേലയായി പരിണമിച്ചെന്നും കരുതപ്പെടുന്നു.
ക്ഷേത്രോത്സവനാളിൽ വീടുകളിൽ മരവും വൈക്കോലും കൊണ്ട് കാളയുടെ കൂറ്റൻ രൂപങ്ങളുണ്ടാക്കുന്നു.
കോടിമുണ്ട് പൊതിയുന്ന ഈ രൂപത്തെ തോളിലേറ്റി ചെണ്ടക്കാരുടെ അകമ്പടിയോടെ ക്ഷേത്രത്തിലെത്തി ദേവതയ്ക്ക് നടയ്ക്ക് വയ്ക്കുന്നതാണ് വഴിപാട്.
പ്രസിദ്ധമായ കാളവേലകളിൽ ഒന്ന് വള്ളുവനാട്ടിൽ ചെർപ്പുളശ്ശേരിയിലെ പുത്തനാൽക്കൽ ഭഗവതിക്ഷേത്രത്തിൽ നടത്തപ്പെടുന്നതാണ്.
ഇതും കാണുക എടുപ്പുകുതിര കെട്ടുകാഴ്ച ഓച്ചിറ കാളകെട്ട് ചിത്രങ്ങൾ കാളവേലാഘോഷം കാളവേലയ്ക്ക് നിർത്തിയിരിക്കുന്ന കാളകൾ അവലംബങ്ങൾ
കാളി (ഇലക്ട്രോൺ ആക്സിലറേറ്റർ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2023 ഒക്ടോബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഈ ലേഖനം English ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇത് ഒരു കമ്പ്യൂട്ടറോ അല്ലെങ്കിൽ രണ്ട് ഭാഷയിലും പ്രാവീണ്യം കുറഞ്ഞ ഒരു വിവർത്തകനോ സൃഷ്ടിച്ചതാകാം.
ഈ വിവർത്തനം മെച്ചപ്പെടുത്തുവാൻ താങ്കൾക്ക് സഹായിക്കാവുന്നതാണ്.
ഇതിന്റെ മൗലിക ലേഖനം സൈഡ് ബാറിലെ ഇതരഭാഷകൾ എന്നതിൽ ലഭ്യമാണ്.
അഭിപ്രായം അറിയിക്കുവാനായി മലയാളത്തിലേക്ക് പരിഭാഷചെയ്യേണ്ട ലേഖനങ്ങൾ എന്നതാളിൽ ഈ ലേഖനത്തിന്റെ വിവരണഭാഗം കാണുക.
ഡിഫൻസ് റിസർച്ച് ആൻഡ് ഡെവലപ്‌മെന്റ് ഓർഗനൈസേഷനും (ഡിആർഡിഒ) ഭാഭാ ആറ്റോമിക് റിസർച്ച് സെന്ററും (ബാർക്) ഇന്ത്യയിൽ വികസിപ്പിച്ചെടുക്കുന്ന ഒരു ലീനിയർ ഇലക്ട്രോൺ ആക്സിലറേറ്ററാണ് കാളി ( കിലോ ആമ്പിയർ ലീനിയർ ഇൻജക്ടർ ).
നിരവധി ഓർഗനൈസേഷനുകളും ഇൻസ്റ്റിറ്റ്യൂട്ടുകളും ഇതിന് ഡയറക്‌ട്-എനർജി ആയുധ ശേഷിയുണ്ടെന്ന് അഭിപ്രായപ്പെടുന്നു.
കാളി എന്ന ആയുധം ഇന്ത്യയുടെ അതീവരഹസ്യ ആയുധമാണെന്നാണ് പറയപ്പെടുന്നത്.
കാളമുഖം
ഇഞ്ചി കുടുംബത്തിൽ പ്പെട്ട ( സിഞ്ചിബെറേസി ) ഏകബീജപത്ര സസ്യമാണ് കാളമുഖം ( ശാസ്ത്രീയ നാമം : Curcuma oligantha ).
വെളുത്ത നിറമുള്ള പൂക്കളുള്ള ഈ ചെടി മാർച്ച്- ഏപ്രിൽ മാസങ്ങളിലാണ് പൂവിടുന്നത്.
മഞ്ഞനിറമുള്ള പൂക്കളുള്ള ഒരു ഉപ സ്പീഷീസും ഇതിനുണ്ട്.
( ശാസ്ത്രീയ നാമം : Curcuma oligantha var. lutea ).
അർദ്ധ നിത്യഹരിത വനങ്ങളിൽ കാണപ്പെടുന്ന ഈ ചെടി ദക്ഷിണേന്ത്യ, ശ്രീലങ്ക , മ്യാന്മാർ എന്നിവിടങ്ങളിൽ കണ്ടു വരുന്നു.
കേരളത്തിൽ കണ്ണൂർ , പാലക്കാട് , മലപ്പുറം , വയനാട് ജില്ലകളിലാണ് ഇത് രേഖപ്പെടുത്തപ്പെട്ടിട്ടുള്ളത്.
ചിത്രശാല അവലംബം
കാളഹസ്തിയപ്പ മുതലിയാർ ഇംഗ്ലീഷ് വിലാസം https://ml.wikipedia.org/wiki/Kalahasthiyappa_muthaliyar
കേരളത്തിലെ ആദ്യ കാല പ്രസാധകരിലൊരാളായിരുന്നു കാളഹസ്തിയപ്പ മുതലിയാർ .
തമിഴ്നാട്ടിൽ ജനിച്ച മുതലിയാർ കോഴിക്കോട് മുൻസിഫായി ജോലി ചെയ്തിരുന്നു.
കോഴിക്കോട് 1851 ൽ വിദ്യാവിലാസം പ്രസ്സ് എന്ന പേരിൽ ഒരു അച്ചടിശാല സ്ഥാപിച്ചു.
എഴുത്തച്ഛന്റെയും കുഞ്ചൻ നമ്പ്യാരുടെയും കൃതികൾ ആദ്യമായി  അച്ചടിച്ചത് ഇവിടെയാണ്.
ഇവയ്ക്ക് വില വളരെ കൂടുതലായിരുന്നുവെന്നും 1852 - 55 കാലത്ത് കൊച്ചിയിലെ സെന്റ് തോമസ് പ്രസിൽ നിന്ന് കുന്നംകുളത്ത് ഇട്ടൂപ്പ് അതിന്റെ പകുതി വിലയ്ക്ക് ഹിന്ദുമത ഗ്രന്ഥങ്ങളായ രാമായണവും മറ്റും അച്ചടിച്ചു വിറ്റതായും ഉള്ളൂർ സൂചിപ്പിക്കുന്നുണ്ട്.
മുതലിയാരുടെ മകൻ അരുണാചല മുതലിയാർ വിദ്യാവിലാസം അച്ചുകൂടത്തിൽ നിന്നും 1862-ൽ 'ശ്രീമഹാഭാരതം പാട്ട്' ആദ്യമായി സമ്പൂർണ്ണമായി പ്രകാശനം ചെയ്തു.
മലയാളത്തിൽ അച്ചടി ആരംഭിച്ച് 40 വർഷങ്ങൾക്കു ശേഷമാണ് കുഞ്ചൻ നമ്പ്യാരുടെ കൃതികൾ അച്ചടിച്ചത്.
കാളപ്പുല്ല് ഇംഗ്ലീഷ് വിലാസം https://ml.wikipedia.org/wiki/Axonopus_compressus
നിലംപറ്റി വളരുന്ന ബഹുവർഷിയായ ഒരു പുൽച്ചെടിയാണ് കാളപ്പുല്ല് .
( ശാസ്ത്രീയനാമം : Axonopus compressus ) .
അധികം പൊക്കം വയ്ക്കാത്തതിനാൽ കാലിത്തീറ്റയായി മുറിച്ച് നൽകാൻ ആവില്ല, പക്ഷേ സ്ഥിരം മേച്ചിൽപ്പുറങ്ങളിലും മണ്ണുസംരക്ഷണത്തിനുവേണ്ടിയും അലങ്കാരമായും വളർത്തിവരുന്നു.
കേരളത്തിലെല്ലായിടത്തും കാണാറുണ്ട്.
മുറിച്ചുനട്ടാലോ വിത്തുവഴിയോ പുതിയ തൈകൾ ഉണ്ടാവും.
നാൽക്കണ്ണി , ചെംകുറുമ്പൻ , നാട്ടുചിന്നൻ , നാട്ടുപൊട്ടൻ , ശരശലഭം എന്നീ ശലഭങ്ങൾ കാളപ്പുല്ലിൽ മുട്ടയിടാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://plants.usda.gov/core/profile?symbol=AXCO വിക്കിസ്പീഷിസിൽ Axonopus compressus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Axonopus compressus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കവാടം: ജീവശാസ്ത്രം
കാളസർപ്പയോഗം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ജ്യോതിഷ വിശ്വാസ പ്രകാരം ഗ്രഹനിലയിൽ സപ്തഗ്രഹങ്ങളും രാഹുവിനും കേതുവിനും ഇടയിൽ വരുന്ന അവസ്ഥയാണ് കാളസർപ്പയോ ഗം.
കാളസർപ്പയോഗം പ്രധാനമായും സവ്യയെന്നും അപസവ്യ എന്നും രണ്ടായിത്തിരിക്കാം.
ഇതുപ്രകാരം താഴെപറയുന്ന ഫലങ്ങളുണ്ടാകുമെന്ന് ചിലർ വിശ്വസിക്കുന്നു.
സവ്യ
സപ്തഗ്രഹങ്ങളും രാഹുവിനുശേഷം കേതുവരെയുള്ള രാശികളിൽ വരുന്ന അവസ്ഥയാണ് സവ്യ.
സവ്യയെ വീണ്ടും ആറുതരത്തിൽ വിഭജിച്ചിരിക്കുന്നു.
1.1 അനന്തകാളസർപ്പയോഗം
രാഹു ഒന്നിലും കേതു ഏഴിലും മറ്റ് ഗ്രഹങ്ങൾ ഇവയ്ക്കിടയിൽ
ഫലം:രോഗം,കുടുംബകലഹം 1.2 ഗുളികകാളസർപ്പയോഗം
രാഹു രണ്ടിലും കേതു ഏട്ടിലും മറ്റ് ഗ്രഹങ്ങൾ ഇവയ്ക്കിടയിൽ
ഫലം:വാഗ്ദോഷം,ധനനഷ്ടം 1.3 വാസുകികാളസർപ്പയോഗം
രാഹു മൂനിൽ കേതു ഒൻപതിൽ മറ്റ് ഗ്രഹങ്ങൾ ഇവയ്ക്കിടയിൽ
ഫലം:സഹോദരങ്ങൾ ശത്രുക്കളാവുക 1.4 ശങ്കഫലകാളസർപ്പയോഗം
രാഹു നാലിൽ കേതു പത്തിൽ മറ്റ് ഗ്രഹങ്ങൾ ഇവയ്ക്കിടയിൽ
ഫലം:മാതാവ്,കുടുംബം,കന്നുകാലികൾ,വാഹനം ഇവയ്ക്ക് നാശം 1.5 പത്മകാളസർപ്പയോഗം
രാഹു അഞ്ചിൽ കേതു പതിനൊന്നിൽ മറ്റ് ഗ്രഹങ്ങൾ ഇവയ്ക്കിടയിൽ
ഫലം:സന്താനദുരിതം=== 1.6 മഹാപത്മകാളസർപ്പയോഗം
രാഹു ആറിൽ കേതു പന്ത്രണ്ടിൽ മറ്റ് ഗ്രഹങ്ങൾ ഇവയ്ക്കിടയിൽ
ഫലം:രോഗം,ശത്രുക്കളാലുള്ള ഉപദ്രവം 1.
സപ്തഗ്രഹങ്ങളും രാഹുവിനുശേഷം  കേതു വരെയുള്ള രാശികളിൽ വരുന്ന അവസ്ഥയാണ് സവ്യ.
അപസവ്യ
സപ്തഗ്രഹങ്ങളും കേതുവിനുശേഷം രാഹുവരെയുള്ള രാശികളിൽ വരുന്ന അവസ്ഥയാണ് അപസവ്യ.
അപസവ്യയെ വീണ്ടും ആറുതരത്തിൽ വിഭജിച്ചിരിക്കുന്നു 2.1 തക്ഷകകാളസർപ്പയോഗം
കേതു ഒന്നിൽ രാഹു ഏഴിൽ  മറ്റ് ഗ്രഹങ്ങൾ ഇവയ്ക്കിടയിൽ
ഫലം:ഭാര്യാഭർത്തൃ ബന്ധത്തിൽ പ്രശ്നം,ശത്രു വർധന 2.2 കാർക്കോടകകാളസർപ്പയോഗം
കേതു രണ്ടിലും രാഹു ഏട്ടിലും  മറ്റ് ഗ്രഹങ്ങൾ ഇവയ്ക്കിടയിൽ
ഫലം:ആരോഗ്യഹാനി,തടവ് 2.3 ശങ്കചൂഡകാളസർപ്പയോഗം
കേതു മൂനിൽ രാഹു ഒൻപതിൽ  മറ്റ് ഗ്രഹങ്ങൾ ഇവയ്ക്കിടയിൽ
ഫലം:പിതാവുമായ് കലഹം,ഭാഗ്യമില്ലായ്മ 2.4 ഘടകകാളസർപ്പയോഗം
കേതു നാലിൽ രാഹു പത്തിൽ  മറ്റ് ഗ്രഹങ്ങൾ ഇവയ്ക്കിടയിൽ
ഫലം:കർമ്മദുരിതം 2.5 വിഷധാരകാളസർപ്പയോഗം
കേതു അഞ്ചിൽ രാഹു പതിനൊന്നിൽ മറ്റ് ഗ്രഹങ്ങൾ ഇവയ്ക്കിടയിൽ
ഫലം:പ്രവൃത്തിനഷ്ടം 2.6 ശേഷാംഗകാളസർപ്പയോഗം
കേതു ആറിൽ രാഹുപന്ത്രണ്ടിൽ മറ്റ് ഗ്രഹങ്ങൾ ഇവയ്ക്കിടയിൽ
ഫലം:അനാവശ്യ ചെലവുകൾ,ബന്ധനം അവലംബം
ബൃഹൽജാതകം വരാഹമിഹിരൻ
കമാലിനി മുഖർജി ഇംഗ്ലീഷ് വിലാസം https://ml.wikipedia.org/wiki/Kamalinee_Mukherjee
ഒരു ഇന്ത്യൻ ചലച്ചിത്ര അഭിനേത്രിയാണ് കമാലിനി മുഖർജി .
ഇവർ തമിഴ് , തെലുങ്ക് , ഹിന്ദി , മലയാളം , കന്നഡ തുടങ്ങിയ ഭാഷകളിലെ ചിത്രങ്ങളിൽ അഭിനയിച്ചിട്ടുണ്ട്.
1980 മാർച്ച് 4-ന് കൊൽക്കത്തയിലാണ് കമാലിനി മുഖർജി ജനിച്ചത്.
കൊൽക്കത്തയിലെ ലോറെറ്റോ കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടിയിട്ടുണ്ട്.
ഇതിനുശേഷം മുംബൈയിൽ നാടകാഭിനയത്തിൽ ഒരു കോഴ്സ് ചെയ്തു.
നാടകങ്ങളിലും പരസ്യങ്ങളിലും ഇതിനുശേഷം അഭിനയിക്കാൻ തുടങ്ങി.
രേവതി സംവിധാനം ചെയ്ത ഫിർ മിലേംഗേ എന്ന ഹിന്ദി ചലച്ചിത്രത്തിലാണ് കമാലിനി ആദ്യമായി അഭിനയിച്ചത്.
ഒരു പരസ്യത്തിലെ അവരുടെ അഭിനയം കണ്ടാണ് രേവതി കമാലിനിയെ ചലച്ചിത്രത്തിലഭിനയിക്കാൻ ക്ഷണിച്ചത്.
തെലുഗു ചലച്ചിത്രമായ ആനന്ദിലെ നായികാവേഷം കമാലിനിയെ പ്രശസ്തയാക്കി.
തെലുഗു ചലച്ചിത്രരംഗത്താണ് കമാലിനി കുടുതലായും പ്രവർത്തിച്ചിട്ടുള്ളത്.
മലയാളത്തിൽ കുട്ടിസ്രാങ്കിലെ പെമ്മേണ എന്ന കഥാപാത്രത്തെ അവതരിപ്പിച്ചിരുന്നു.
ചലച്ചിത്രങ്ങൾ വർഷം ചലച്ചിത്രം കഥാപാത്രം ഭാഷ കുറിപ്പുകൾ 2004 ഫിർ മിലേങ്കേ തന്യ സാഹ്നി ഹിന്ദി ആനന്ദ് രൂപ തെലുങ്ക് മികച്ച നടിക്കുള്ള നന്ദി അവാർഡ് നേടി.
2005 മീനാക്ഷി മീനാക്ഷി തെലുഗു 2006 സ്റ്റൈൽ പ്രിയ തെലുഗു വേട്ടയാട് വിളയാട് കായൽവിഴി രാഘവൻ തമിഴ് ഗോദാവരി സീത മഹാലക്ഷ്മി തെലുഗു 2007 ക്ലാസ്മേറ്റ്സ് റസിയ തെലുഗു പെല്ലൈന്ദി കാണി ഗായത്രി തെലുഗു ഹാപ്പി ഡേയ്സ് ശ്രേയ മാഡം തെലുഗു അതിഥിതാരം 2008 ഗമ്യം ജാനകി തെലുഗു മികച്ച തെലുഗു നടിക്കുള്ള ഫിലിംഫെയർ അവാഡിന് നാമനിർദ്ദേശം ചെയ്യപ്പെട്ടു.
ജൽസ ഇന്ദു തെലുഗു അതിഥിതാരം ബ്രഹ്മാനന്ദം ഡ്രാമ കമ്പനി അർപിത തെലുഗു 2009 കാതൽനാ സുമ്മാ ഇല്ലൈ ജാനകി തമിഴ് ഗോപി ഗോപികാ ഗോദാവരി ഗോപികാ തെലുഗു മികച്ച തെലുഗു നടിക്കുള്ള ഫിലിംഫെയർ അവാഡിന് നാമനിർദ്ദേശം ചെയ്യപ്പെട്ടു.
2010 സവരി ജാനകി കന്നഡ പോലീസ് പോലീസ് ഹരിക തെലുഗു കുട്ടിസ്രാങ്ക് പെമ്മേന മലയാളം മാ അന്നയ്യ ബംഗാരം മഞ്ജു തെലുഗു നാഗവല്ലി ഗായത്രി തെലുഗു 2011 വിരോധി സുനിത തെലുഗു രാമാചാരി തെലുഗു 2012 അപരാചിത തുമി ഉഷോഷി ബംഗാളി ഷിർദ്ദി സായ് രാധാകൃഷ്ണ ഭായ് തെലുഗു നത്തോലി ഒരു ചെറിയ മീനല്ല പ്രഭാ തോമസ് മലയാളം
പുലിമുരുകൻ 2017 അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കമാലിനി മുഖർജി
അഭിനേതാക്കളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കമിംഗ് ഔട്ട്‌ ഇംഗ്ലീഷ് വിലാസം https://ml.wikipedia.org/wiki/Coming_out
വ്യത്യസ്തങ്ങളായ ലൈംഗികതയുള്ളവരും(ഗേ,ലെസ്ബിയൻ,ബൈസെക്ഷ്വൽ) വ്യത്യസ്തങ്ങളായ ലിംഗതന്മയുള്ളവരും(ട്രാൻസ്ജെണ്ടർ, ഇന്റർസെക്ഷ്വൽ) അവരുടെ ലൈംഗികതയേയും, ലിംഗതന്മയെയും പറ്റി സ്വയം തുറന്നു സംസാരിക്കുന്നതിനെ സൂചിപ്പിയ്ക്കുന്ന ഭാഷാപദം ആണ് കമിംഗ് ഔട്ട്‌ .
കമിംഗ് ഔട്ട് ഓഫ് ദി ക്ലോസെറ്റ് എന്നതിന്റെ ചുരുക്കരൂപമാണ് കമിങ് ഔട്ട് .
ലൈംഗികതയിലുള്ള  വ്യത്യസ്തതയെ  സ്വയം മനസ്സിലാക്കുകയും അതുമായി തന്മയത്വം പ്രാപിയ്ക്കാനും, ചുറ്റുമുള്ളവരെയും അതിനെപ്പറ്റി ബോധാവാന്മാരാക്കുവാനും തുടർന്ന് ലൈംഗിക സ്വഭിമാനത്തിലേയ്ക്കുമുള്ള ദീർഘകാലത്തെ ഒരു മാനസിക പ്രക്രിയയാണ് ഇതെന്ന് പലരും കരുതുന്നു.
പുറത്തു വരൽ നടത്തുന്ന ഒരു സ്വവർഗ്ഗാനുരാഗിയോ സ്വവർഗ്ഗപ്രണയിനിയോ, മൂന്നാം ലിംഗത്തിൽപ്പെട്ടവരോ ഇതിനെപറ്റി മാധ്യമങ്ങളിൽ തുറന്നു സംസാരിയ്ക്കുന്നത് , ലൈംഗികന്യൂനപക്ഷസമുദായത്തിൽപെട്ട ആളുകൾക്ക് പ്രചോദനം ആവാറുണ്ട്.
ഒക്ടോബർ11 എൽ.ജി.ബി .
റ്റി സമുദായവും അവരെ പിന്തുണയ്ക്കുന്നവരും ദേശീയ കമിംഗ് ഔട്ട്‌ ദിനമായി ആചരിച്ചു വരുന്നു.
ലൈംഗികന്യൂനപക്ഷസമുദായത്തിൽപെട്ടവരുമായുള്ള തുറന്നു ചർച്ചകളും മറ്റുമാണ് ഈ ദിനത്തിൻറെ ആകർഷണം.
അവലംബങ്ങൾ ↑ Aswathy K, 11thSeptember2013, http://www.newindianexpress.com/cities/kochi/Rainbow-out-in-the-sky/2013/09/11/article1778139.ece Archived 2016-05-11 at the Wayback Machine .
↑ Staff reporter, 27July2014, http://www.thehindu.com/todays-paper/tp-national/tp-kerala/queer-pride-march-in-kochi/article6253916.ece ↑ Aleesha Matharu, 16April2014, http://indianexpress.com/article/india/india-others/discrimination-no-longer-my-favourite-word-finally-we-have-a-foot-in-the-door/ ↑ 30October2014, http://www.bbc.com/news/business-29829763 ↑ 13 July 2014, http://www.theguardian.com/sport/2014/jul/13/ian-thorpe-comfortable-saying-im-a-gay-man-parkinson ↑ Team Think, 23Oct2013, http://www.tehelka.com/harish-iyer-the-unstoppable-survivor/%5Bപ്രവർത്തിക്കാത്ത+കണ്ണി%5D ↑ Chelsey Luger, 11Oct2014, http://indiancountrytodaymedianetwork.com/2014/10/11/happy-national-coming-out-day-gay-and-lesbian-indian-country-157303 Archived 2014-10-18 at the Wayback Machine .
↑ 11Oct2014, http://www.msn.com/en-in/news/national/national-coming-out-day-indian-homosexuals-to-roll-up-one-sleeve-to-express-their-orientation/ar-BB8vCT7
കമിംഗ് ഫ്രം ഇൻസാനിറ്റി ഇംഗ്ലീഷ് വിലാസം https://ml.wikipedia.org/wiki/Coming_from_Insanity
അക്കിനിമി സെബാസ്റ്റ്യൻ അകിൻറോപോ സംവിധാനം ചെയ്യുകയും രചന നിർവഹിക്കുകയും ചെയ്യുന്ന 2019 ലെ നൈജീരിയൻ ക്രൈം ഡ്രാമ ചിത്രമാണ് കമിംഗ് ഫ്രം ഇൻസാനിറ്റി.
ഗബ്രിയേൽ അഫോലയൻ, ഡാമിലോല അഡെഗ്ബിറ്റ്, ഡാക്കോർ അകാൻഡെ, വാലെ ഓജോ, ബൊലാൻലെ നിനലോവോ എന്നിവർ ഇതിൽ അഭിനയിക്കുന്നു.
ചിത്രം 2019 ജൂൺ 14-ന് പുറത്തിറങ്ങി, 2020 സെപ്റ്റംബർ 18-ന് നെറ്റ്ഫ്ലിക്സിൽ പ്രദർശിപ്പിച്ചു.
2020-ലെ പാൻ ആഫ്രിക്കൻ ഫിലിം ഫെസ്റ്റിവലിലെ ഏറ്റവും മികച്ച ആദ്യ ഫീച്ചർ ആഖ്യാനത്തിനും 2019-ലെ പ്രസ്‌പ്ലേ ഫിലിം ഫെസ്റ്റിവലിലെ മികച്ച ഫീച്ചർ ഫിലിമിനുള്ള ഓഡിയൻസ് ചോയ്‌സ് അവാർഡ് ജേതാവായും ഇത് നാമനിർദ്ദേശം ചെയ്യപ്പെട്ടു.
അവലംബം പുറംകണ്ണികൾ കമിംഗ് ഫ്രം ഇൻസാനിറ്റി ഇന്റർനെറ്റ് മൂവി ഡാറ്റാബേസിൽ കമിംഗ് ഫ്രം ഇൻസാനിറ്റി on Netflix
കമാൽ പാഷ ഇംഗ്ലീഷ് വിലാസം https://ml.wikipedia.org/wiki/Kamal_Pasha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തത്തിലെ ഒരു ഇസ്‌ലാമിക പണ്ഡിതനും ചരിത്ര ഗവേഷകനുമായിരുന്നു കമാൽ പാഷ എന്നറിയപ്പെടുന്ന എൻ.കെ. മുസ്തഫാ കമാൽ പാഷ .
ചരിത്ര ഗവേഷകൻ, ഗ്രന്ഥകർത്താവ്, അധ്യാപകൻ, വിദ്യാഭ്യാസ പ്രവർത്തകൻ തുടങ്ങി വിവിധങ്ങളായ തലത്തിൽ അദ്ദേഹം പ്രവർത്തിച്ചു.
2002 മുതൽ 2005 വരെ കാലിക്കറ്റ് യൂണിവേഴ്സിറ്റിയിൽ ചെയർ ഫോർ ഇസ്ലാമിക് സ്റ്റഡീസ് ആൻറ് റിസർച്ച് പ്രൊഫസർ ആയി സേവനമനുഷ്ടിച്ചു.
കേരള ഇസ്ലാമിക് മിഷൻറെ സ്ഥാപകാംഗമാണ്.
1968 മുതൽ 2001 വരെ തിരൂരങ്ങാടി പോക്കർ സാഹിബ് മെമ്മോറിയൽ ഓർഫനേജ് (പി.എസ്.എം.ഒ) കോളേജിൽ ചരിത്രവിഭാഗം തലവനായിരുന്നു.
വിവിധ വിഷയങ്ങളിലായി എഴുപതോളം കൃതികൾ രചിച്ചു.
1946 ജൂൺ25 ന് ചെർപ്പുളശ്ശേരിയിൽ ജനിച്ചു.
പിതാവ് നെല്ലിക്കുറുശ്ശി മുഹമ്മദ്.
മാതാവ് മഠത്തിൽ തിത്തിക്കുട്ടി ആലിപ്പറമ്പ്.
ചെർപ്പുളശ്ശേരി ഗവ.
ഹൈസ്കൂളിൽ നിന്നും 1962 ൽ എസ്.എസ്.എൽ.സി പാസായി.
തുർന്ന് 1966 ൽ കോഴിക്കോട് ഫാറൂഖ് കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടി.
1968 ൽ അലീഗഢ് മുസ്ലിം യൂണിവേഴ്സിറ്റിയിൽ നിന്ന് ചരിത്രത്തിൽ ബിരുദാനന്തരബിരുദം കരസ്ഥമാക്കി.
കാലിക്കറ്റ് യൂണിവേഴ്സിറ്റിയിൽ നിന്നും മുൻ വൈസ് ചാൻസ്ലർ ടി.കെ. രവീന്ദ്രൻറെ കീഴിൽ പി.എച്ച്.ഡി ബിരുദം നേടി.
ഇൻസ്റ്റിറ്റ്യൂട്ട് ഓഫ് ഫണ്ടമെൻറൽ റിസർച്ചിൻറെ ആഭിമുഖ്യത്തിൽ കണ്ണൂർ, തലശ്ശേരി, കോഴിക്കോട്, പാലക്കാട്, തിരൂർ, തൃശൂർ, എറണാകുളം, കോട്ടയം, ഈരാട്ടുപേട്ട,തിരുവനന്തപുരം തുടങ്ങിയ സ്ഥലങ്ങളിൽ ഖുർആൻ സയൻസ് സെമിനാറുകൾ സംഘടിപ്പിച്ചു.
ഗവേഷണം
ഡോ. അബ്ദുറസാഖ് സുല്ലമിയോടൊപ്പം ഖുർആനിൽ പരാമർശിച്ച ചരിത്ര ഭൂമികളിലൂടെ സഞ്ചരിച്ച് ഖുർആൻ ചരിത്രഭൂമികളിലൂടെ എന്ന വീഡിയോ ഡോക്യുമെൻററി 1997 ൽ പുറത്തിറക്കി.
9 ലോകഭാഷകളിലേക്ക് ഈ ഡോക്യമെൻററി മൊഴിമാറ്റം ചെയ്യപ്പെട്ടിട്ടുണ്ട്.
ഈ ഗവേഷണത്തിൻറെ ഭാഗമായി സഊദി അറേബ്യ, ഈജിപ്ത്, ഇറാഖ്, യമൻ, ഇറാൻ, അർമേനിയ, റഷ്യൻ ജോർജിയ, തുർക്കി, ഒമാൻ, ജോർഡാൻ, യു.എ.ഇ തുടങ്ങിയ രാജ്യങ്ങളിലെ ചരിത്ര സ്ഥലങ്ങളിൽ സന്ദർശിച്ചിട്ടുണ്ട്.
ആൾ ഇന്ത്യാ റേഡിയോവിൽ ബഹദൂർ ഷാ സഫർ, മംഗൾ പാണ്ടെ, മലബാറിൻറെ വാണിജ്യ ചരിത്രം തുടങ്ങിയ പരിപാടികൾ അവതരിപ്പിച്ചു.
ചരിത്രസെമിനാറുകളിൽ പ്രബന്ധങ്ങൾ അവതരിപ്പിക്കാറുണ്ട്.
സംവിധായകനും ഫാസിലിനൊപ്പം ചേർന്ന് നമസ്കാരം എന്ന സിഡിയും പറത്തിറക്കിയിട്ടുണ്ട്.
മുസ്ലിം റിലീജ്യസ് എഡ്യുക്കേഷൻ ഇൻ കേരള, ലോട്ടറി - നോ എ ന്യൂ ഇൻവെൻഷൻ, ഹിസ്റ്റോറിക്കൽ ഗ്ലീനിങ് ഇൻ മാപ്പിള സോങ്സ്, മാണിറ്റോറിയൽ സിസ്റ്റം - എ കോൺടിബ്യൂഷൻ ഓഫ് സൌത്ത് ഇന്ത്യ ടു യൂറോപ്പ്, മാപ്പിള റിബല്ലിയൻ-എ റിപ്രൈസൽ, പ്ലസൻറ് റിവോൾട്ട് ഇൻ മലബാർ ഇൻ 19 സെഞ്ച്വറി, റിഫോംസ് ഓഫ് ടിപ്പു സുൽത്താൻ ഇൻ മലബാർ, ഖുർആൻ ആൻറ് വേദാസ്, ബേസൽ മിഷൻ ഇൻഡസ്ട്രീസ് ഇൻ മലബാർ, ഇൻഫ്ലുവൻസ് ഓഫ് വെസ്റ്റ് ഏഷ്യ ഇൻ ആയുർവേദ തുടങ്ങിയ അദ്ദേഹത്തിൻറെ ഗവേഷണ പ്രബന്ധങ്ങളാണ്.
ഉത്തരവാദിത്തങ്ങൾ